Z A P I S N I K
4. sjednice Vijeća Mjesnog odbora Folnegovićevo naselje održane 23. rujna 2021.
u prostorijama Mjesnog odbora Folnegovićevo naselje, Joze Laurenčića 8B s početkom u 18.30 sati


Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić  


Zapisnik vode: Hrabren Dobrotić i Nikolina Krešo

	Predsjednica konstatira da su nazočni svi članovi Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

                           Vijeće jednoglasno, bez primjedbi, prihvaća tekst Zapisnika 3. sjednice održane 31. kolovoza 2021.

	Na prijedlog predsjednice Vijeće jednoglasno utvrđuje

                                          D N E V N I     R E D:

1. Prijedlog zaključka o Nacrtu prijedloga Odluke o izmjenama i dopunama Odluke o nerazvrstanim cestama
2. Prijedlog zaključka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina
3. Korištenje prostora MS – zahtjev Platforme Možemo! – Zagreb je naš! – donošenje zaključka
4. Aktualna   komunalna problematika.
5.  Izvješća, pitanja i prijedlozi.



1. Prijedlog zaključka o Nacrtu prijedloga Odluke o izmjenama i dopunama Odluke o nerazvrstanim cestama

           Članovi Vijeća primili su materijale uz poziv.
           Vijeće jednoglasno, bez rasprave donosi

Z A K LJ U Č A K

[bookmark: _Hlk64622320]o Nacrtu prijedloga Odluke o izmjenama i dopunama Odluke o nerazvrstanim cestama


	1.
	Vijeće Mjesnog odbora Folnegovićevo Naselje suglasno je s Nacrtom prijedloga Odluke o izmjenama i dopunama Odluke o nerazvrstanim cestama.


	2.
	Ovaj će zaključak biti upućen Vijeću Gradske četvrti Peščenica-Žitnjak.





2. Prijedlog zaključka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina

Članovi vijeća primili su materijale uz poziv.
            Vijeće jednoglasno donosi

Z A K LJ U Č A K

o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina

            
1. Vijeće Mjesnog odbora Folnegovićevo Naselje daje mišljenje da lokacija za trgovinu na malo izvan prodavaonica i tržnica na malo koja se obavlja na pokretnim napravama kod pothodnika u Folnegovićevom Naselju ne pripada pod granice pa time ni ingerenciju MO Folnegovićevo Naselje te da predmet treba biti prebačen na MO Janko Matko koji ondje djeluje.
2. Vijećnici raspravljaju o mogućoj lokaciji za trgovinu na malo izvan prodavaonica i tržnica na malo koja se obavlja na pokretnim napravama u Folnegovićevom Naselju te razmatraju da ona bude na malom trgu ispred Knjižnice Ivane Brlić Mažuranić, što je bolja lokacija od Rakušine 6A, gdje su ionako predviđene sjedeće garniture. Razmatra se da je lokacija na atomskom skloništu nepraktična, ali da će se o njegovom oživljavanju svakako dalje raspravljati.
3. Ovaj će zaključak biti upućen Vijeću Gradske četvrti Peščenica-Žitnjak.



3. Korištenje prostora MS – zahtjev Platforme Možemo! – Zagreb je naš! – donošenje zaključka

Članovi političke platforme Možemo! – Zagreb je naš! Podnijeli su zahtjev da im se odobri korištenje prostorija Mjesnog odbora Folnegovićevo Naselje utorkom od 19 do 21 sat.      
            Vijeće jednoglasno donosi
Z A K L J U Č A K
            
             
1. Političkoj stranci Možemo! – Zagreb je naš, iz Zagreba, odobrava se povremeno korištenje mele dvorane u objektu Mjesnog odbora Folnegovićevo naselje, Zagreb, Joze Laurenčića 8B, i to utorkom od 19,00 do 21,00 sat za održavanje sastanaka članova Stranke i teče od 01.10.2021. do 30.09.2022.

2. Prostor  iz točke 1. ovog zaključka, korisnik koristiti će bez naknade.

3. Korisnik se obvezuje da će postupati s  pažnjom  dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, Područni odsjek Peščenica-Žitnjak izdat će odobrenje o korištenju, a u skladu s ovim zaključkom.


4. Aktualna komunalna problematika.

Vijećnici raspravljaju o sljedećim točkama:

Donosi se jednoglasno izglasan zaključak o potrebi planiranja pješačkog prijelaza na adresi Laurenčićeva 8A (uz sjeverozapadni ugao zgrade) radi dodatne sigurnosti u prometu i čestoj gravitaciji djece prema dječjem igralištu. 

Donosi se jednoglasno izglasan zaključak o potrebi uređenja nogostupa u preostalom dijelu Gavelline ulice prema spoju na Rakušinu ulicu te uređenje navedenog spoja zbog prometne nesigurnosti (uređenje zelenog otoka, planiranje pješačkog pristupa i prijelaza)

Donosi se jednoglasno izglasan zaključak da se u Miletićevoj ulicu s druge strane prometnice u spoju na postojeći nogostup prema Islamskom centru. S obzirom na to da je uz Miletićevu ulicu s te strane planirana i javna rasvjeta, potrebno je planirati i koju klupu za odmor te koševe za smeće kao sastavni dio pješačkog koridora. 
Vijećnici će fotografiju lokacije poslati gospodinu Berberu da se točno vidi o kojoj je lokaciji riječ. 


Predstavljen je i jednoglasno izglasan prijedlog projektnog zadatka za uređenje sportsko-rekreacijske zone između parka za pse i NK ZET. Sve navedene aktivnosti i sadržaji planirani su prema prostorno planskoj dokumentaciji trenutačno važećoj za navedenu zonu (Sport i rekreacija bez građenja - R1). 

Potrebno je sagledati mogućnosti boljeg opremanja postojećeg pomoćnog igrališta NK ZET-a (dotrajale kućice za odmor igrača, nepostojanje javne rasvjete radi održavanja treninga u kasnijem terminu ili po zimskom periodu, članovi djece koja treniraju u NK ZET nemaju adekvatan prostor za čekanje i promatranje treninga - osigurati klupe i koševe za otpad uz postojeću pješačku stazu južno od igrališta. 

Rasprava o nekadašnjim inicijativama nezavisne političke platforme Folka za sve da se na spomenutoj lokaciji gradi dvorana za male sportove, ali je ona zaustavljena. 

5. Izvješća, pitanja i prijedlozi

· prima se na znanje dostavljeno rješenje za orezivanje jablana u Dujšinovoj ulici. 
· na prijedlog vijećnika političke platforme Možemo! – Zagreb je naš! vratila bi se dežurstva vijećnika Mjesnog odbora Folnegovićevo naselje i to u terminima:
· prvi i treći utorak u mjesecu od 18 do 19 sati te je dovoljno je da dežura jedan vijećnik po terminu, a izmjenjujemo se svi
· najvažniji oblik komunikacije sa sugrađanima ostaj službena e-mail adresa dok se telefonski uređaj ne osposobi
· spomenuti je veći projekt Rekonstrukcije pothodnika Držićeva-Folnegovićevo naselje- Za navedeni pothodnik izrađeni su glavni projekti te je predan zahtjev za ishođenje građevinske dozvole. Nakon ishođene građevinske dozvole pokrenut će se postupak javne nabave za izvođenje radova, koja se planira u 2021. godini. Navedeni obuhvat prostorno pripada MO Janko Matko ali ga svakodnevno koriste svi stanovnici Folnegovićevog naselja i Savice. U planu ja gradnja lifta za invalide, nepokretne i slabije pokretne osobe te za osobe s kolicima. Planirani su i užlijebi za bicikliste te nova rasvjeta i rekonstrukcija postojećih zastora. 
· Predložen je zajednički sastanak i upoznavanje s vijećnicima MO Janko Matko te eventualna inicijativa za zajedničkom organizacijom Dani Folke 
· Službeno je dobiven popis svih korisnika prostorija MO Folnegovićevo naselje te se planira održati sastanak sa svim korisnicima, upoznavanje, rješavanje aktualne problematike i eventualna revizija termina koji se možda ne koriste 
· Vijećnik nezavisne liste Folka za sve i Stranke rada i solidarnosti - 365 Bandić Milan  da uklone propagandne letke korištene tijekom trajanja izborne kampanje s javnih površina 
· Postavljeno je pitanje oko vlasništva oglasne ploče kod Dione. U planu je provjera nadležnosti oko iste. 
· Postavljeno je pitanje te molba za provjerom „pravnog statusa“ prostorije pokraj male dvorane MO Folnegovićevom naselju te molba ako bi se navedena prostorija mogla koristiti kao trofejna soba KK Folka – Borovje
· Spomenuta je problematika s korištenjem školske dvorane OŠ Lovre pl. Matačić tj. nemogućnosti održavanja treninga tijekom redovitog održavanja tjelesnog odgoja ali i van školskih aktivnosti kao što su treninzi KK Folka-Borovje tijekom hladnijeg perioda u godini
· Vijećnik Hrabren Dobrotić iz platforme Možemo! – Zagreb je naš! koji će biti član školskog odbora obvezuje se prije iduće sjednice upoznati s ravnateljem škole i razgovarati o toj problematici. Vijećnici se jednoglasno slažu da pitanje obnove školske dvorane treba maksimalno požuriti. 
· Prostorija uz veliku dvoranu MO zapuštena je i neuređena, te je navedeno potrebno srediti i prema zakonskoj proceduri eventualno dodijelit novim korisnicima 


Predsjednica zaključuje sjednicu u 19:43 sata.	 
Zapisnik sastavili: Hrabren Dobrotić i Nikolina Krešo 

KLASA: 026-02/21-002/1632

Zagreb, 23. rujna 2021.




                                                                                                                Predsjednica
     					                                           Vijeća Mjesnog odbora
                                                                                                         Folnegovićevo Naselje                                                                                                                             	
					                                                  Nikolina Krešo               
